מייה שם

מייה שֵׁם (נולדה ב־29 באפריל 2002) היא אזרחית ישראל שנחטפה בידי ארגון הטרור חמאס במהלך הטבח בפסטיבל נובה ליד רעים, כחלק מטבח שבעה באוקטובר 2023. הסרטון שלה מהשבי ושחרורה לאחר מכן ב־30 בנובמבר 2023 התפרסמו בתקשורת הבין־לאומית, וסיפורה סוקר בכל רחבי העולם.

ביוגרפיה
מייה היא ילדתם השנייה מתוך ארבעה של קרן ודוד שם, ונכדתו של מוסא (משה) מכלוף, ניצול שואת לוב וניצול פרעות טריפולי. היא גדלה והתחנכה בשוהם. בתום שירותה בצה"ל החלה לעבוד במכון קעקועים.

ב־7 באוקטובר 2023 תקפו מחבלי חמאס את פסטיבל המוזיקה "נובה" ליד קיבוץ רעים, כחלק מטבח שבעה באוקטובר. בטבח במסיבה נרצחו 383 אזרחים וארבעים נלקחו כבני ערובה לרצועת עזה.

שם בילתה בפסטיבל עם חברה אליה טולדנו בן ה־28 ועם שירה, חברה נוספת. בסביבות השעה 6:30 בבוקר, כשנשמעו אזעקות, החלו שם וטולדנו לנסוע לכיוון ביתם. לאחר 25 דקות נתקלו בשני טנדרים ובהם מחבלים חמושים. המחבלים ירו על חלונות הרכב, ואחד מהם ירה בידה של שם. , היא סיפרה. אחד המחבלים נגע בפלג גופה העליון, ואחר כך היא נחטפה ונלקחה לרצועת עזה כשהיא אוחזת בידה הפצועה: , אמרה. גם טולדנו נחטף לרצועת עזה, ובדצמבר 2023 חילצו את גופתו כוחות של חטיבה 551 ושל יחידה 504 באגף המודיעין במבצע מיוחד.

השבי
כשהגיעה שם לעזה היא הוכנסה לתוך חדר אחורי של בית חולים. את פצע הירי בידה ניתח וטרינר באמצעות חתיכת פלסטיק, ובמשך שלושה ימים הייתה בלי הרדמה או משככי כאבים. יום לאחר הניתוח הכריחו אותה להצטלם לסרטון תעמולה לחמאס, ולשבח את התנאים בשבי. לאחר מכן הורו לה לעטות חיג'אב והיא הועברה לחדר פנימי שבו גרו אשתו וילדיו של המחבל. הילדים נהגו ללעוג לה ולצחוק עליה. , סיפרה בראיון. בבית אחר בישלה שם אוכל לשוביה כדי להקליל את האווירה: . בריאיון סיפרה כי כשנחטפה התעלפה בעודה בשירותים ולאחר שעתיים התעוררה כשהיא לבושה בבגדים אחרים. בהמשך הזכיר לה המחבל שהחזיק אותה כי ראה אותה ללא תחתונים, וכשהגיעה לארץ ביקשה לעבור בדיקת היריון מחשש שנאנסה. תוצאת הבדיקה הייתה שלילית.

תשעה ימים לאחר החטיפה, ב־16 באוקטובר, פרסם חמאס את הסרטון של שם, שבו היא מספרת כי נפצעה ומתחננת להחזיר אותה למשפחתה: . נוסף על כך נאלצה לשבח את התנאים בשבי ולהודות למחבלים: . ממשלת צרפת גינתה את הסרטון ובעקבות כך אימה של שם, קרן, קיימה מסיבת עיתונאים בתל אביב שבה קראה לשחרורה המיידי.

שם הועברה בין בתים בעזה באמצעות אמבולנס. ימים אחדים לפני שחרורה היא נלקחה לתוך מנהרות חמאס בעומק של כ־60 מטר, ושם נתקלה לראשונה בבני ערובה ישראלים אחרים במהלך השבי.

השחרור מהשבי
שם הייתה אחת מ־105 בני הערובה ששוחררו לאחר 54 ימים בשבי, ב־30 בנובמבר, בזמן הפסקת האש הזמנית. נשיא צרפת עמנואל מקרון תיאר את שחרורה "שמחה גדולה". מטה משפחות החטופים והנעדרים שיבח את "רוח הלחימה" שלה.

ב־29 בדצמבר שודרו בערוצים 12 ו-13 ראיונות שנערכו עם שם. כמו בראיונות אחרים עם חטופים ששוחררו, היא תיארה את תנאי השבי הקשים ואת היחס הגרוע שזכתה לו. לדבריה, . סיפורה סוקר בערוצי חדשות בעולם, ביניהם BBC, CNN, ניו יורק טיימס, פוקס ניוז ועוד.

לאחר שחרורה פיתחה שם אפילפסיה עקב הטראומה וחוסר השינה שמהם סבלה בשבי.

מספר העוקבים אחר חשבון האינסטגרם שלה הגיע בתוך זמן קצר ליותר מ־250 אלף.

באוגוסט 2024 נבחרה לדגמן את קולקציית שמלות הכלה של המעצבת ריקי דלאל.

החל משנת 2025 משחקת במחזמר "סימבה מלך הסוואנה" בתפקיד נסיכת השמש.

 טענות לאונס 
בסוף שנת 2023, לאחר שחרורה מהשבי, סיפרה שהייתה מבשלת למחבלים משום שזה היה או זה או להיאנס. כמו כן סיפרה כי השובה שהחזיק בה היה אונס אותה באמצעות העיניים שלו והדבר היחידי שעצר אותו מלבצע זאת בפועל זה שאשתו והילדים היו חדר ליד.

ב-2024 בפרק 15 של התוכנית מחוברים, סיפרה כי בעת שהייתה בעזה, התעלפה בשירותים בזמן שניסתה להחדיר טמפון. כשהתעוררה מצאה את עצמה על המיטה, ולדבריה השובה שלה נהג להזכיר לה כל הזמן שראה אותה ללא תחתונים. כמו כן היא ציינה כי היא לא קיבלה וסת במשך חודשיים ולא ידעה מה לחשוב.

בשנת 2025, במקביל לפרידתה מארוסה, פורסם בתקשורת כי חטופה משוחררת טוענת שמאמן כושר מתל אביב שם לה בכוס סם אונס וביצע בה עבירות מין. כחודש לאחר מכן חשפה שם כי היא זו שהתלוננה. שם סירבה למסור את זקיק שיערה לצורך בדיקת שרידי הסם. בפברואר 2026 התיק נגדו נסגר מחוסר ראיות.

חיים אישיים
בנובמבר 2024 התארסה לבן זוגה ינון חסון, כעבור ארבעה חודשים נפרדו השניים.

בריאיון סיפרה כי חוותה בילדות קשיים רבים, ביניהם ניכור הורי, אותו הגדירה כשבי מנטלי אשר קשה יותר מהשבי בעזה.

ראו גם
 מלחמת חרבות ברזל

קישורים חיצוניים







הערות שוליים

קטגוריה:ניצולי טבח שבעה באוקטובר
קטגוריה:פצועי טרור ישראלים
קטגוריה:נשים במלחמת חרבות ברזל
קטגוריה:חטופי פסטיבל נובה
קטגוריה:בני ערובה וחטופים בטבח שבעה באוקטובר
קטגוריה:אישים שסירבו להשיא משואה ביום העצמאות
קטגוריה:שוהם: אישים
קטגוריה:ישראליות שנולדו ב-2002
קטגוריה:ישראלים שנולדו ב-2002